ΓΡΑΠΤΗ ΕΡΩΤΗΣΗ E-2242/01

υποβολή: Mikko Pesl (ELDR) και Samuli Pohjamo (ELDR) προς την Επιτροπή

(26 Ιουλίου 2001)

Θέμα: Διάρκεια και εξέλιξη των προγραμμάτων πολιτικής της απασχόλησης στα πλαίσια των κοινοτικών Διαρθρωτικών Ταμείων

Τα μέτρα των Διαρθρωτικών Ταμείων είναι στραμμένα προς την εκτέλεση προγραμμάτων έργων. Για παράδειγμα, το γενικό πρόβλημα των προγραμμάτων πολιτικής της απασχόλησης έγκειται στο γεγονός ότι οι δυνατότητές τους να δημιουργήσουν βιώσιμες θέσεις εργασίας είναι ασήμαντες. Η διάρκειά τους πρέπει να παραταθεί ώστε να προκύψουν μόνιμα αποτελέσματα.

Μερικές φορές είναι δυνατό διαμέσου κρατικών χρηματοδοτήσεων να προωθηθούν έργα επί ένα επί πλέον χρονικό διάστημα ώστε να βελτιωθούν τα αποτελέσματα. Ωστόσο, οι δυνατότητες χρηματοδότησης έργων εκ μέρους των δήμων είναι συχνά ελάχιστες.

Θα ήταν λογικό, να συνδέονται οι ενδεχόμενες ενισχύσεις προς τις επιχειρήσεις μεποχρέωση απασχόλησης.

Ανεξάρτητα από το γεγονός ότι η εκτέλεση των κοινοτικών Διαρθρωτικών Ταμείων ανήκει στην αρμοδιότητα των κρατών μελών, η Επιτροπή οφείλει να λάβει σχετικά θέση.

Τι μέτρα προτίθεται να λάβει η Επιτροπή ώστε να βελτιώσει τα αποτελέσματα των έργων, ιδιαίτερα σχετικά με τις δυνατότητές τους στην απασχόληση·

Απάντηση του κ. Barnier εξ ονόματος της Επιτροπής

(10 Οκτωβρίου 2001)

Η δημιουργία και η διατήρηση απασχόλησης στις περιφέρειες της Κοινότητας, τόσο άμεσα όσο και έμμεσα, αποτελεί έναν από τους κυριότερους στόχους των προγραμμάτων που χρηματοδοτούνται από την Ευρωπαϊκή Ένωση βάσει των Διαρθρωτικών Ταμείων. Η εξάρτηση της παροχής στήριξης από τον αριθμό των δημιουργούμενων θέσεων απασχόλησης, και η βέλτιστη διάρκεια των σχεδίων, αποτελούν, όπως αναφέρεται και από το Αξιότιμο Μέλος του Κοινοβουλίου, σημαντικές παραμέτρους. Είναι όμως σημαντικό οι παράμετροι αυτοί να προσαρμόζονται προς τους διάφορους τομείς παρέμβασης βάσει των Διαρθρωτικών Ταμείων, και αντίστοιχα, των παραγωγικών επενδύσεων, τωνποδομών και της επαγγελματικής κατάρτισης.

Ένα από τα κυριότερα οχήματα δημιουργίας απασχολήσεων βάσει των Διαρθρωτικών Ταμείων αποτελεί η χορηγούμενη στήριξη για παραγωγικές επενδύσεις, ιδιαίτερα στις μικρές και μεσαίες επιχειρήσεις (ΜΜΕ). Η εκ μέρους της Επιτροπής εκτίμηση των επιπτώσεων των Διαρθρωτικών Ταμείων στις ΜΜΕ, που ολοκληρώθηκε το 1999, απέδειξε ότι μεταξύ των ετών 1994 και 1999 δημιουργήθηκαν συνολικά 2,3 εκατ. θέσεις απασχόλησης και καθαρά, 2 εκατ. θέσεις απασχόλησης. Όπου είναι δυνατόν, η χορηγούμενη στήριξη συνδέεται με τις δημιουργούμενες νέες θέσεις απασχόλησης. Όμως, μία τέτοια προσέγγιση δεν μπορεί να εφαρμόζεται παντού, παραδείγματος χάρηπό τις συνθήκες όπου η στήριξη χορηγείται προκειμένου να βελτιωθεί η ανταγωνιστικότητα των ΜΜΕ με την ενθάρρυνση της καινοτομίας ή τη βελτίωση των δεξιοτήτων του εργατικού δυναμικού.

Η στήριξη για επενδύσειςποδομών αποτελεί επίσης μία μείζονος σημασίας προτεραιότητα βάσει των διαρθρωτικών ταμείων, ιδιαίτερα στις περιφέρειες του Στόχου 1 (λιγότερο ανεπτυγμένες περιοχές). Η απασχόληση που συνδέεται άμεσα με τις επενδύσεις αυτές είναι εξ ορισμού μικρής διάρκειας, συνδεόμενη με το κατασκευαστικό στάδιο. Ταυτόχρονα, η ύπαρξηποδομών μεταφορών, τηλεπικοινωνιών και ενέργειας είναι ουσιώδους σημασίας για την μακροπρόθεσμη ανταγωνιστικότητα και για τη διατήρηση της απασχόλησης σε κάθε περιφέρεια.

Όσον αφορά την επαγγελματική κατάρτιση που στηρίζεται από το Ευρωπαϊκό Κοινωνικό Ταμείο (ΕΚΤ), οι σχετικές δράσεις αποσκοπούν στη δημιουργία απασχολήσεων και στηνλοποίηση των προτεραιοτήτων που περιέχονται στην Ευρωπαϊκή Στρατηγική για την Απασχόληση. Η Στρατηγική αυτή έχει σχεδιαστεί κατά τρόπο που να παρέχονται περισσότερες ευκαιρίες απασχόλησης, επιχειρηματικότητας, προσαρμογής του εργατικού δυναμικού και ίσες ευκαιρίες, ως τμήμα της γενικότερης καταβαλλόμενης προσπάθειας για τη δημιουργία θέσεων απασχόλησης. Στην πράξη,πάρχουν αξιοσημείωτες διακυμάνσεις στη διάρκεια ζωής των δράσεων που στηρίζονται από το ΕΚΤ. Οι διακυμάνσεις αυτές, οι οποίες αντανακλούν το είδος των προς στήριξη σχεδίων που επιλέγονται από τους επιτόπιους εταίρους, γενικότερα αποβλέπουν στο να λαμβάνεταιπόψη η μεγάλη διαφορά στις ανάγκες των ενδιαφερομένων κοινωνικών ομάδων.

Η Επιτροπή παραμένει ανοικτή στις όποιεςποδείξεις, οι οποίες θα μπορούσαν να την βοηθήσουν να αυξήσει την αποτελεσματικότητα των προσπαθειών της βάσει των Διαρθρωτικών Ταμείων, όσον αφορά τη δημιουργία απασχόλησης.